Държавен вестник, бр. 37, 2024 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  37
всички дефинирани минимално необходими 
способности на Въоръжените сили на Репуб- 
лика България.
Редуцирането на проектите до финансова 
рамка за разходи за отбрана в размер на 2% 
от БВП до 2032 г. налага реализацията на 
по-малко проекти и намаление на обема на 
дейностите по част от тях чрез реализира-
нето им разпределено във времето. Макар 
и в рамките на ограничените финансови 
средства се предвижда приоритетно осигу-
ряване на декларираните формирования за 
колективната отбрана в НАТО и ОПСО на 
Европейския съюз, а когато е възможно, и 
някои от останалите сили с висока степен 
на готовност. В тези случаи реализацията на 
частта от проекта за съответното формиро-
вание се планира да осигури необходимите 
му отбранителни продукти в цялост. 
Следва да се подчертае, че дори при раз-
ходи за отбрана в периода 2023 – 2032 г., 
нарастващи до 2,5% от БВП, няма да може 
да се компенсира хроничното недофинанси-
ране на Българската армия в последните 30 
години и финансовите средства за капиталови 
разходи няма да са достатъчни за цялостна 
модернизация на Въоръжените сили. През 
този период се очаква по-голямата част от 
намиращото се на въоръжение остаряло 
оборудване от времената на Варшавския 
договор, в т.ч. бойни самолети и зенитно-
ракетни комплекси, да стане негодно за 
експлоатация поради изтичане на ресурса, 
липса на резервни части и невъзможност за 
поддръжка.
В заложената финансова рамка за периода 
възможности за модернизация и превъо-
ръжаване на формированията извън прио-
ритетните инвестиционни проекти остават 
пренасочването на оперативно съвместимо 
въоръжение и техника от модернизиращите 
се формирования (при наличие), използване 
на допълнителен или свободен финансов 
ресурс (при наличие), на механизмите на 
стратегическото партньорство със САЩ и/
или други съюзници и партньори.
Отчитайки изоставането в хода на модер-
низацията на Въоръжените сили, е заложен 
стремеж към осъществяване на максимален 
брой проекти чрез максимално ефективно 
използване на наличния финансов ресурс, 
като част от идентифицираните проекти 
могат да бъдат реализирани паралелно, като 
реализацията на някой от приоритетните 
проекти в приложение № 1 най-вероятно ще 
продължи и след 2032 г. 
Също така, в зависимост от разполагае-
мите финансови средства по години, време-
вите рамки за осъществяване на отделните 
проекти и други обективни причини, които 
не могат да се предвидят към настоящия 
момент, проектите може да се реализират 
не в поредността, в която са представени 
съгласно приоритизацията. Във всеки слу-
чай обаче трябва да е налице максимален 
стремеж към спазване на логическата свър-
заност на проектите в рамките на дефини-
раните способности, така че да се постигне 
желаният краен резултат на придобиването 
на съответната способност в цялост, без да 
се променя приоритетността за реализация 
на направленията с прогнозна стойност над 
100 млн. лв., определена в приложение № 1.
Стойностите на отделните проекти, из-
ползвани в процеса на подготовка на Про-
грамата за инвестиции в отбраната до 
2032 г., са индикативни и са определени на 
база презентации, проучвания или чрез ин-
формация, придобита от открити публични 
източници, изготвени военно-икономически 
анализи, отговори на искания за информация, 
цени и наличности и предоставени оферти 
към средата на 2023 г. Невъзможността за 
ангажиране с точни данни за окончател-
ната стойност на всеки отделен проект е 
продиктувана от продължителния период 
за реализация на Програмата, през който 
обективно не е възможно да се отчитат в 
пълен обхват занапред възможните промени 
в икономическите показатели (инфлация, 
проблеми с веригите за доставка, стагнация, 
рецесия и т.н.) на страните, от които може 
да се придобият необходимите въоръжение 
и техника (приоритетно страни от НАТО и 
Европейския съюз), а така също и от търсе-
нето и предлагането на пазара на оръжейни 
системи. 
Същевременно всички други разходи 
по поддръжката на съществуващите спо-
собности, свързана с капиталови разходи 
(капиталови/основни ремонти, интегрирана 
логистична поддръжка, модернизация и др.), 
инфраструктурата извън инвестиционните 
проекти за превъоръжаване, спешни ремонти 
и дейности, както и възникващи задължения 
по международни договори, следва да се 
гарантира, че ще бъдат осигурени от плани-
раните финансови средства за „ангажирани 
капиталови разходи“ по сключени догово-
ри, включително и за модернизация, извън 
посочените в табл. 1 в раздел 7 „Бюджетна 
рамка и източници на финансиране“ свободни 
финансови средства за нови проекти. 
Предвижда се реализирането на проекти-
те да се извършва съобразно допълнително 
разработени в Министерството на отбраната 
времеви графици, представляващи нераз-
делна част от проектната документация за 
всеки отделен проект. При изготвянето и 
одобряването на тези графици ще се отчитат 
редица особености на отделните проекти, 
свързани със стъпките за тяхната реализация 
при стриктно спазване на Ръководството за 
проектно управление в Министерството на 
отбраната, структурите на пряко подчинение 
на министъра на отбраната и Българската